روسیانین انرژی ناظیری آلکساندر نوواک قیش مؤوسومونده اوکراینا واسطه‌سیله آوروپا و تورکیه‌یه ائدیلن طبیعی گاز سئوکیاتییلا باغلی ریسک لرین اولدوغونو دئدی.
روسیانین پایتاختی مسکودا ژورنالیست‌لره آچیقلاما وئرن روسیانین انرژی ناظیری آلکساندر نوواک اوکراینانین قیش اونجه سینده کیفایت قدر گاز ذخیره ائتمه دیگینی بیل‌دیره‌رک: "حاضردا هاوا ایستی‌لیگی مؤوسوم نورمال لاریندان آشاغی‌دیر. بو سببله نقل اولونان طبیعی قازلا علاقه‌دار بعضی ریسک‌لر موجوددور" دئدی.
نوواک داها اول وئردیگی آچیقلامادا دا اوکراینانین قیش مؤوسومونده گاز پروبلئمی ایله اوزلشمه‌مه‌سی اوچون انبارلارینا 2 میلیارد کوب متر (متر مکعب) طبیعی گاز علاوه ائتمه سینین واجیب‌لیگینی قئید ائمیشدی.
آوروپا گاز احتیاجی‌نین تخمینن 15%-نی، تورکیه ایسه ایشتدیگی گازین تقریباً 30%-نی اوکراینا‌دان کئچن بورو خط‌لری ایله روسیه دن آلیر.
